Kinnisvara hinna määrab turul nõudlus ja pakkumine. Pakkumine on paraku pidevalt vähenenud. Sellele on reageerinud mitmed arendajad, kes on teatanud uute  projektide alustamisest. Tallinna korteritehinguid vaadates on selleks ka õige aeg, sest keskmiselt 20-25% tehingutest on uute korteritega ning jääk järjest väheneb. Näiteks veebruaris müüdi Tallinnas kokku 410 korteriomandit, millest 80 oli uutes majades (nö esmamüügid).